ये एक सबसे ज्यादा जरूरी कदम है। इसके पहले की आप आगे बढ़ने के ऊपर काम करना शुरू करें, आपको पहले तय करने होगा कि उसे माफ भी किया जाना चाहिए या नहीं। इस बात से कोई फर्क नहीं पड़ता कि आप आपके साथी को कितना प्यार करते हैं, आपको मालूम होगा कि किसी धोखेबाज को माफ करना शायद सबसे मुश्किल, भावनात्मक रूप से सबसे ज्यादा तकलीफ़देह होगा, जो शायद ही आपने इसके पहले कभी की हो। लेकिन अगर आप सच में चाहते हैं कि सब वापस से ठीक होकर पहले जैसा हो जाए, तो यहाँ पर आपके द्वारा किसी धोखेबाज को माफ करने की कुछ संभावित वजहें दी गई हैं:  अगर ये बस यूं ही बिना सोचे-समझे हो गया हो। हो सकता है कि आपके बीच में एक बहुत बड़ा झगड़ा हुआ हो, शायद उसमें अल्कोहल भी शामिल रहा हो या फिर हो सकता है कि उसे एक ऐसा मिल गया हो, जिसके लिए उसे, एक पल के लिए लग रहा हो कि केवल वो ही उसके लिए दुनिया का सबसे स्पेशल इंसान है। हालांकि, धोखा देने की कोई वजह नहीं होती, लेकिन अगर ऐसा सच में पहली बार और केवल एक ही बार हुआ है, तो फिर आप शायद आगे बढ़ने का सोच पाएंगे। अगर आपका साथी सच में अपने किए को लेकर पछता रहा है। ये भी एक बहुत बड़ी बात है। अगर आपका साथी सच में बहुत पछता रहा है, डिप्रेशन में, इमोशनल है और हर वो काम कर रहा है, जिसे करके वो आपको दिखा सके कि वो अपने किए को लेकर कितना पछता रहा है और वो ऐसा दोबारा कभी नहीं करेगा? अगर आपको लगता है कि अगर आप इसे दोबारा पहले जैसा नहीं कर पाए, तो आप हार जाएंगे। अगर ये इंसान आपके लिए कोई बहुत स्पेशल है और आपको ऐसा लग रहा है कि उसे माफ न करना, मतलब उसके साथ अपने रिश्ते को खत्म करना है, तो फिर आपको एक बार उसके साथ बात करके देखना होगा कि आप उसे दोबारा सुधार सकते हैं या नहीं। अगर आपका रिश्ता एक बहुत लंबा, हेल्दी, इंटीमेट और अटूट रह चुका है। हालांकि, आपके साथी के आपके साथ में धोखा करने के बाद अब शायद आपको आपका रिश्ता उतना भी अच्छा महसूस नहीं होगा, जैसा पहले हुए करता था, लेकिन अगर ये रिश्ता अपनी बाकी की उम्र के दौरान हमेशा भरोसे के लायक रहा है, तो फिर इसे बचाने की कोशिश की जा सकती है। हमेशा धोखा करने वाले इंसान को माफ न करें। अगर आपके साथी ने ऐसा पहले भी किया है, तो फिर अब आपके लिए इससे बाहर निकलने में ही भलाई है। फिर चाहे आपका एक घर हो, बच्चे हों और एक-साथ आपकी एक लाइफ भी क्यों न हो, लेकिन ऐसे इंसान के साथ में रहना ठीक नहीं होगा। क्या होगा, अगर ये पहली बार हो, जब आपने उसे धोखा देते हुए पकड़ा हो, लेकिन आपको शक है कि उसने इसके पहले भी आपके साथ में कुछ बार धोखा किया है? तो फिर आप शायद बिलकुल सही हैं। रिश्ते की शुरुआत में किसी धोखेबाज साथी को माफ न करें। अगर आपने किसी को डेट करना शुरू किया है और वो पहले ही आपको धोखा दे चुका है, तो फिर आपका रिश्ते की नींव ही इतनी कमजोर है, कि आपके लिए उसके ऊपर टिके रह पाना मुमकिन नहीं होगा। खुश हो जाएँ कि ये काम पहले ही हो गया, नहीं तो बाद में जब आपका उसके लिए प्यार और बढ़ जाता, तब आपके लिए उसे छोड़ पाना ज्यादा मुश्किल हो जाता। अगर उसकी तरफ से हुई धोखेबाज़ी, रिश्ते के टूटने की कगार पर पहुँचने की निशानी है, तो उसे माफ न करें। अगर आपको ऐसा लगता है कि ये धोखेबाजी इसलिए हुई, क्योंकि आप और आपके साथी के बीच में अब कुछ भी एक जैसा नहीं रह गया, अब दोनों को एक-दूसरे से कोई प्यार नहीं है और दोनों रिश्ते को बनाए रख पाने में पूरी तरह से फेल हो रहे हैं, तो फिर इसे खत्म करने के लिए इसे सही समय समझें। इस बात से कोई फर्क नहीं पड़ता कि आप कितना कुछ कहना, चिल्लाना या फिर अपने साथी को कितना हर्ट करना चाहते हैं, धोखा मिलने के तुरंत बाद ऐसा बिलकुल न करें। अगर आप इसका पता लगते ही, पहले ही काफी कुछ कह चुके हैं, तो अब समय है थोड़ा रुककर बैठने का और एक साँस लेने का, अगर आपको चीटिंग के बारे में तो पता चल गया है, लेकिन आपके साथी को नहीं मालूम कि आपको इसकी जानकारी है, तो फिर आपको कुछ समय लेकर क्या कहाँ चाहिए के ऊपर विचार कर लेना चाहिए।  ये एक मुश्किल कदम है, आप शायद सोचते होंगे कि जितना जल्दी इसके बारे में बात होगी, उतनी ही जल्दी निष्कर्ष भी निकाल लेंगे कि करना क्या है, लेकिन ऐसा होता नहीं है। अगर आप सीधे बहुत जल्दी एक कन्वर्जेशन या बहस में पड़ जाएंगे, आप असल में चीजों को और भी बदतर बना देंगे। वॉक पर जाने में, वर्कआउट करने में या फिर अपने कमरे में बैठकर सिर्फ रोने में थोड़ा समय बिताएँ। आपको अपने थोड़े इमोशन्स को रिलीज करने के लिए और खुद को थोड़ा दिमाग से सोचने में मदद करने के लिए जो भी ठीक लगे, वो करें। इसमें अपने साथी से अलग कुछ समय अकेले में बिताना भी शामिल हो सकता है। अगर आप दोनों एक-साथ रहते हैं, तो ये करना खासतौर से मुश्किल होगा, लेकिन अगर आपको उससे दूर रहना है, तो फिर अपने फ्रेंड या फैमिली मेम्बर के साथ या फिर अगर जरूरत पड़े, तो एक होटल में रहकर भी दूर रहने की कोशिश करें। ये कोई दिमाग वाला काम नहीं है, लेकिन ये प्रोसेस का एक सबसे मुश्किल भाग जरूर है। ऐसा न सोचें कि आपके साथी ने आपको इसलिए धोखा दिया, क्योंकि आप ज्यादा अट्रेक्टिव नहीं हैं, क्योंकि आप शायद ज्यादा बात करने लायक नहीं हैं या फिर आप शायद आप अपने काम में या बच्चों की देखभाल में इतने बिजी हैं कि आपके पास में अपने रिश्ते पर ध्यान देने का समय ही नहीं।  आपके साथी ने आपको धोखा दिया है और ये आपका नहीं, उसी का दोष है और इसमें ऐसा कुछ नहीं है, जिसका दोष (बशर्ते, पहले आपने ही धोखा न किया हो, लेकिन ये एक दूसरी कहानी है) आप आपके ऊपर डालें। आपको कभी भी आपके साथ की धोखेबाज़ी का जिम्मेदार खुद को नहीं बनाना चाहिए, लेकिन आप अपने रिश्ते के बारे में एक बार फिर से सोचते समय ये जरूर सोच सकते हैं कि आपके किस काम या व्यवहार ने आपके रिश्ते को बर्बाद करने में अपना हाथ निभाया है। इससे भी ज्यादा, आपके साथी को कभी भी आपके ऊपर दोष मत डालने दें। अगर ऐसा होता है, तो फिर आप उसे छोड़कर निकल जाएँ। जब आपका दिमाग ठंडा हो जाए, फिर आपको एक बार धोखेबाज साथी के साथ में अपने रिश्ते के बारे में सोचना चाहिए। वो आपको कैसा अहसास कराता है? क्या आप उसके साथ में अपने फ्यूचर को इमेजिन कर सकते हैं? क्या आपका और उसका एक बहुत अच्छा रिश्ता रहा है या फिर आप केवल उससे दूर होने को लेकर घबरा रहे हैं? यहाँ पर आपके लिए अपने आप से पूछने के लायक कुछ और सवाल दिए हैं:  आपके रिश्ते के बारे में खास क्या है? क्या आप उस इंसान के धोखे को इसलिए भूलना और उसे माफ करना चाहते हैं, क्योंकि आप असल में अपने खूबसूरत रिश्ते को बचाना चाहते हैं या फिर इसलिए, क्योंकि आप अकेला होने से घबराते हैं? अगर आप आपके रिश्ते के खास होने के पीछे की एक भी वजह नहीं सोच पा रहे हैं, तो फिर आपको अलग हो जाना चाहिए। आप आपके रिश्ते की जर्नी को कैसे डिस्क्राइब करेंगे? क्या चीजें काफी समय से ठीक चल रही थी और फिर अचानक सब बिगड़ना शुरू हो गया या फिर आपका रिश्ता धीरे-धीरे बिगड़ने की कगार पर पहुंचता गया? आपके रिश्ते के इस तरह से अचानक दूसरे रास्ते पर जाने के पीछे के कारण को समझने की कोशिश करें। क्या आप सोच सकते हैं कि रिश्ता किस तरह से इस कगार पर पहुँच गया कि आपके साथी को आपको धोखा देने की जरूरत पड़ गई? याद रखें, ये खुद के ऊपर दोष डालने से बिलकुल अलग है। सोचकर देखें कि रिश्ते के बारे में ऐसा क्या है, जिसकी वजह से आपके साथी ने आपको धोखा दिया, फिर चाहे ये सच्चाई है कि वो आपके ज्यादा अनुभवी होने से जलता है या फिर आप दोनों कॉलेज के जमाने से एक-साथ हैं और 10 साल के बाद, उसे लगने लगा कि उसने रिश्ता बनाने में बहुत जल्दी कर दी। जैसे ही आप फैसला कर लें कि आप आपके साथी को माफ करना चाहते हैं और आपके रिश्ते को बचाना सही होगा, फिर आपके द्वारा महीनों — या सालों तक की अपनी मेहनत को लगाना शुरू करने से पहले आपको सुनिश्चित करना होगा कि आपका साथी भी आप ही तरफ फील कर रहा है।  सुनिश्चित करें कि आपका साथी सच में सॉरी फील कर रहा है। सॉरी कहने में और सॉरी महसूस करने में बहुत बड़ा फर्क होता है। सुनिश्चित करें कि आपका साथी न केवल सॉरी है, बल्कि वो भी आपके साथ में आगे बढ़ने को लेकर कमिटेड है।
Decide whether you should forgive the cheater. Take time to cool off. Don't blame yourself. Take stock of your relationship. Make sure your significant other is committed to making things work.